
Проект!
I. ОБЩО ПРЕДСТАВЯНЕ НА УЧЕБНАТА ПРОГРАМА
Дисциплината „Музикални форми“ се изучава като ЗИП в 11 и 12 клас в училищата по изкуствата с инструментален и вокален профил. Тя е застъпена в Националната изпитна програма на ДЗИПК по Теория на професията за тези училища, заедно с дисциплините Теория на музикалните елементи, Хармония и История на музиката.
Учебната програма по Музикални форми е разработена според утвърдената методологическа практика в преподаването и е актуализирана съобразно изискванията и формата на ДЗИПК по Теория на професията.
Дисциплината Музикални форми има теоретико-практическа същност, което определя целите и спецификата на учебната програма. Основна цел на програмата е да формира планомерно система от знания и умения в областта на музикалната форма, да положи на вярна теоретична основа практическите умения на учениците в анализа на музикалните произведения, да развие логическото познание и мислене и цялостното им израстване като музиканти.
Подходът към музикалната форма, като към комплексно явление и специфична художествена организация на музикалното съдържание, включва изучаването на всички основни компоненти на музикалната композиция: системата от музикални изразни средства, техните изразителни и конструктивни възможности, музикалната фактура, системата на музикалния тематизъм, общите принципи и закономерности на музикалното развитие, композиционните особености на отделните структурни видове в историко-стилистически план.
Централно място в обучителния курс по Музикални форми е изучаването на композиционните особености и художествените възможности на класическите музикални форми от състава на сонатно-симфоничния цикъл.
Практическият анализ в курса на обучение съпътства всички тематични раздели на програмата и неделима част от методологията на изучаване на музикалната форма.
	Основните тематични раздели в дисциплината са разпределени логично в учебното съдържание на програмата за XI и XII клас. Към основните раздели са предвидени препоръчителен брой учебни часове по теория и аналитична практика, които могат да се разпределят от преподавателя свободно в предложените подтеми. Поднасянето на материала е под формата на тематични лекции, онагледени с подходящи музикални примери от художествената литература.
Актуална задача на учебната програма по Музикални форми е да подготви по подходящ начин учениците за ДЗИ по теория на професията. В тази връзка, наред с утвърдените форми на теоретична подготовка и оценяване, в програмата са включени тестови форми и практически задачи застъпени в ДЗИ. Тестовете включват въпроси със структуриран и със свободен отговор. Те са основна форма на изпитване и оценяване в курса по музикални форми и се подготвят от преподавателя след всеки тематичен раздел от учебната програма през двугодишния курс на обучение. Тестовата подготовка по теория на музикалните форми цели постигане на терминологична точност, усвояване на необходимия понятиен апарат, дефинитивност на изказа, бързина на реакциите, аналитично мислене. Във връзка с предстоящия ДЗИ в учебната програма се предвижда изпитно „входно ниво“ в началото на XII клас на тестова основа, а в края на обучителния курс – обобщителни тестове и практически анализи с пряка насоченост към окончателната подготовка и представяне на  зрелостения изпит.

II. СТРУКТУРА НА УЧЕБНИЯ ПРЕДМЕТ
Теория на Музикалните форми  се изучава като ЗИП за специалностите „Музикант- инструменталист“ и „Музикант-вокалист“, съобразно броя на часовете по учебен план, както следва:
· В ХI клас – 72 часа годишно
· В ХII клас – 58 часа годишно

III. УЧЕБНО СЪДЪРЖАНИЕ:
Учебното съдържание е общо за специалностите „Музикант-инструменталист“ и „Музикант-вокалист“, поради смесения характер на паралелките. Разделите и темите са подредени в методологична  последователност, като за всеки основен тематичен раздел има предвидени общ брой часове, според включените в него теми.
Учебният материал в ХI клас предвижда усвояване на основните музикални категории в дисциплината Музикални форми, без чието осъзнаване е невъзможна теорията и практиката в областта на композиционните музикални форми. Материалът в XI клас включва основополагащи теми в дисциплината: форма и съдържание, жанр, процесуална и структурна страна на музикалната форма, музикален език и стил, специфика на системата от изразни средства, интонационни и формообразуващи свойства на изразните средства, стадиално изграждане на музикалната форма, музикален тематизъм и основни формообразуващи принципи. През втория срок на XI клас се разглеждат теми, свързани със структурната страна на музикалната форма: структурните функции на частите на формата, частите в музикалния синтаксис, класическият музикален период. Изучават се простите музикални форми и вариационната форма.  
В практическите упражнения към разделите се акцентира на практическите задачи, застъпени в ДЗИТП: жанров анализ, интонационен анализ на системата от изразни средства, определяне на видовете музикална фактура, определяне на граници и строеж на класическа музикална тема, определяне на формата на темата /вида на периода/, определяне на вида на простите форми и др. 
Учебният материал в XII клас е свързан с изучаването на композиционните особености и художествени възможности на класическите композиционни форми от състава на класическия сонатно-симфоничен цикъл. Всяка от формите се разглежда като еволюираща форма в исторически план и във връзка с музикалната практика. Последователността на преподавания материал включва темите: Сложна триделна форма, Рондо-форма, Сонатна форма, Рондо-сонатна форма и приложението им в класическия Сонатно-симфоничен цикъл. Всяка от изучаваните форми се усвоява чрез подтеми и предвидени часове за практически анализи на подходяща музикална литература, илюстрираща ярко характерните белези на изучаваните форми.
	№ по ред
	Наименования по раздели и теми:
	Брой часове

	
	ХІ клас
	

	1.
	Предмет и съдържание на учебната дисциплина Музикални форми.
	2

	
	1.1.  Особености на музикалното изкуство, на неговото съдържание и форма. /1ч./
	

	
	1.2.  Структурна и процесуална страна на музикалната форма. /1ч./
	

	2.
	Музикални жанрове.
	6

	
	2.1.  Жанрова природа на музикалното изкуство: първични и вторични жанрове. Обща класификация на жанровете. Основни жанрови групи. /1ч./
	


	
	2.2.  Жанрови изразни средства, жанрови типове тематизъм и жанрово-тематични взаимодействия в музиката. /1ч./
	

	
	2.3.  Упражнение: определяне на жанровия характер на примерите чрез анализ на жанровите изразни средства. /3ч./
	

	
	2.4.  Тест: Форма и жанр /1ч./
	

	3.
	Системата от изразни средства. 
	16

	
	3.1.  Особености и общи закономерности в системата. Изразителни и формообразуващи свойства на изразните средства. Исторически релативен характер на системата. /1ч./
	

	
	3.2.  Мелодия.
	

	
	· Същност на мелодията, основни страни. Музикална интонация - видове. /1ч./
	

	
	· Закономерности на мелодичното изграждане. Мелодични върхове: връх-източник, връх-хоризонт, кулминация. /1ч./
	

	
	· Упражнение: самостоятелен интонационен анализ на мелодия - страните на мелодията, водещите мелодични интонации във връзка с музикалната идея и характер, мелодични върхове и изграждане.  /2ч./
	

	
	3.3.  Хармония.
	

	
	· Функционалност и формообразуващи възможности на хармонията. Качеството „функционалност“ в тесен и широк смисъл. /1ч./
	

	
	· Тонален план. Връзка между структурни и тонални закономерности в изграждането на музикалната форма. Класическа функционална логика. /1ч./
	

	
	· Упражнение: практически анализ на произведение от гледна точка на тоналната организация на формата и на функционалната логика в тоналния план. /2ч./
	

	
	3.4.  Метроритъм: ритъм и метрум. Темпо. Специфика на изразните средства. Комплексно действие: изразителни и формообразуващи/динамизиращи възможности. /1ч./
	

	
	3.5.  Динамика. Тембър. Регистър. Специфика на средствата. Художествени възможности и взаимодействия. /1ч./
	

	
	3.6.  Музикална фактура.
	

	
	· Изразителни и формообразуващи възможности на фактурата. Основни историко-стилистически видове музикална фактура. /2ч./
	

	
	· Упражнение: разглеждане на примери и разпознаване на едногласна и многогласна (полифонична, хомофонна и хетерофонна) фактура. /2ч./
	

	
	3.7.  Тест: система от изразни средства, музикална фактура. /1ч./
	

	4.
	Музикален тематизъм.
	5

	
	4.1.  Общи закономерности и исторически променлив характер на системата на музикалния тематизъм. Музикална тема. Образна и структурна страна. Видове музкални теми. /1ч./
	

	
	4.2.  Класическа хомофонна тема: качества, устройство, изграждане. Еднородни и контрастни теми. /2ч./
	

	
	4.3.  Упражнение: определяне на граници, качества и вид на темата. /2ч./ 
	

	5.
	Стадии в изграждане на музикалната форма.
	5

	
	5.1.  Основни формообразуващи принципи:
· eкспониране
· повторение /видове/
· интонационно обновяване – контраст /видове/, разработъчност
· репризност
/2ч./
	

	
	5.2.  Упражнение: проследяване действието на отделните формообразуващи принципи върху примери от музикалната литература /2ч./
	

	
	5.3.  Тест: формообразуващи принципи. /1ч./
	

	6.
	Оформяне на успех за първи учебен срок.
	2

	7.
	Части на формата - логически и структурни функции.
	5

	
	7.1.  Основни части на формата: експозиция, средна част, реприза. /1ч./
	

	
	7.2.  Второстепенни части на формата: въведение, преход, допълнение, заключение/кода. /1ч./
	

	
	7.3.  Упражнение: определяне границите и вида на частите на формата, както и тяхната функция спрямо цялото. /2ч./
	

	
	7.4.  Тест: части на формата. /1ч./
	

	8.
	Музикален синтаксис.
	9

	
	8.1.  Цезура – разчленяващи фактори. Построение и дял. /1ч./
	

	
	8.2.  Упражнение: добиване на усет за разпознаване на разчленяващите фактори чрез разглеждане на подходящи музикални примери. /1ч./
	

	
	8.3.  Период.
	

	
	· Части на периода: полуизречение, фраза, мотив, субмотив. /1ч./
	

	
	· Видове периоди според структурата: с повторен строеж; с неповторен строеж; с 3 полуизречения; неделим; сложен /2ч./
	

	
	· Видове периоди според тоналния план /еднотонален и модулиращ/ и приложението /експозиционен и самостоятелна форма/. /1ч./
	

	
	· Упражнение: практическо разпознаване на видовете периоди върху примери от музикалната литература. /2ч./
	

	
	· Тест: период. /1ч./
	

	9.
	Прости музикални форми.
	9

	
	9.1.  Проста едноделна форма.
	

	
	· Упражнение: анализ на подходящи образци на проста едноделна форма. /1ч./
	

	
	9.2.  Проста двуделна форма.
	

	
	· Видове: репризна и безрепризна /развиваща, контрастна/. Приложение. /1ч./
	

	
	· Упражнение: анализ на музикални примери с цял практическо овладяване разликите между отделните видове проста двуделна форма. /3ч./
	

	
	9.3.  Проста триделна форма.
	

	
	· Видове: развиваща и контрастна. Приложение. /1ч./
	

	
	· Упражнение: анализ на музикални примери с цял практическо овладяване разликите между отделните видове проста триделна форма и вида на репризата. /2ч./
	

	
	9.4.  Тест: прости форми. /1ч./
	

	10.
	Вариационна форма.
	11

	
	10.1. Oпределение. Историческо развитие и приложение на формата. Принцип на изграждане и драматургически възможности. /1ч./
	

	
	10.2. Строги вариации.
	

	
	· Старинни вариации на „basso ostinato“. Основен принцип на формообразуване и средства за вариране. Приложение на формата в жанровете Шакона и Пасакалия. /1ч./
	

	
	· Упражнение: анализ на вариации върху остинатен бас (включително съвременни образци). /2ч./
	

	
	· Класически фигурационни (орнаментални) вариации. Средства за вариране. Изграждане на цикъла. Приложение. /1ч./
	

	
	· Упражнение: анализ на музикални примери - изграждане и организация на класическия вариационен цикъл. /2ч./
	

	
	10.3. Свободни (характеристични) вариации. Драматургични особености: принципи на формообразуване и средства за вариране. /1ч./
	

	
	· Упражнение: анализ на свободни вариации. /1ч./
	

	
	10.4. Смесени и Двойни вариации. Обща характеристика, примери от музикалното творчество. /1ч./
	

	
	10.5. Тест: вариационна форма. /1ч./
	

	11.
	Оформяне на успех за втори учебен срок. Оформяне на годишен успех.
	2

	
	Общ брой часове годишно:
	72

	
	ХII клас
	

	1.
	Преговор на материала от XI клас /във връзка с полагане началото на учебната практика по музикални форми/.
	10

	
	1.1.  Форма, жанр, система от изразни средства. /2ч./
	

	
	1.2.  Музикален тематизъм, основни формообразуващи принципи /1ч./
	

	
	1.3.  Логически и структурни функции на частите на формата. /1ч./
	

	
	1.4.  Строеж на музикалната реч. муз. синтаксис. Период и видове периоди. /2ч./
	

	
	1.5.  Прости форми и вариационна форма. /2ч./
	

	
	1.6.  Тест: провеждне на Входно ниво върху изучавания в XI клас материал и обсъждане на резултатите. /2ч./

	

	2.
	Сложни форми.
	9

	
	2.1.  Сложна триделна форма.  
	

	
	· Драматургически възможности на сложната триделност. Историческо развитие и приложение в практиката. Ранни образци на сложната триделна форма. /1ч./
	

	
	· Класическа сложна триделна форма със среден дял тип „Трио“. Композиционни и структурни особености. Традиции в приложението на формата в жанровете Менует и Скерцо. /1ч./
	

	
	· Упражнение: анализ на камерни и симфонични образци сложна триделна форма със среден дял тип „Трио“. /3ч./
	

	
	· Сложна триделна форма със среден дял тип „Епизод“. Композиционни и структурни особености. Приложението на формата. /1ч./
	

	
	· Упражнение: анализ на камерни и симфонични образци сложна триделна форма със среден дял тип „Епизод“. /1ч./
	

	
	· Жанрово разнообразие в приложението на сложната триделна форма – обобщителна лекция: Сложната триделна форма в оперната ария и в романтичната жанрова пиеса. /1ч./
	

	
	· Тест: сложна триделна форма. /1ч./
	

	4.
	Рондото като форма и жанр.
	12

	
	4.1.  Произход и историческо развитие на формата. Приложение. /1ч./
	

	
	4.2.  Старо френско рондо.
	

	
	· Основни принципи на изграждане, приложение. /1ч./
	

	
	· Упражнение: анализ на музикални примерни из творчеството на френските композитори-клавесинисти, както и части от баракови инструментални концерти. /2ч./
	

	
	4.3.  Класическо рондо.
	

	
	· Композиционно-структурна характеристика: типични структурни схеми, тонален план, драматургическо изграждане. Възможности и приложение на формата. /1ч./
	

	
	· Упражнение: анализ на класическо рондо в камерни произведения, пиеси и инструментални концерти. /3ч./
	

	
	4.4.  Романтично и съвременно рондо – нови художествени и структурни възможности и решения. /1ч./
	

	
	· Упражнение: анализ на подходящи примери от музикалната литература. /2ч./
	

	
	4.5.  Тест: рондо. /1ч./
	

	5.
	Оформяне на успех за първи учебен срок.
	3

	5.
	Сонатна форма.
	14

	
	5.1.  Класическа сонатна форма.
	

	
	· Определение. Възможности на сонатната драматургия. /1ч./
	

	
	· Сонатна експозиция – тонален план и фази на сонатната експозиция. Характер на контраста. Сонатна експозиция с повече /три/ теми. /2ч./
	

	
	· Упражнение: анализ на класическа сонатна експозиция: особености на тематизма, фази, тонален план. /2ч./
	

	
	· Сонатна разработка – етапи на разработъчност и прояви на разработъчния принцип в тях. /1ч./
	

	
	· Упражнение: анализ на класически сонатни разработки – проследяване на тематичните процеси. /1ч./
	

	
	· Реприза и кода в сонатната форма. Композиционни закономерности в репризата. Драматургично значение на кодата. /1ч./
	

	
	· Упражнение: анализ на реприза и кода в класически образци. /1ч./
	

	
	5.2.  Особени случаи на сонатна форма:
· без разработка
· с двойна експозиция (в класическия инструментален концерт)
· с пропуснати/разменени теми в репризата
· с „Епизод“ вместо разработка
/2ч./
	

	
	5.3.  Романтична сонатна форма – нови тенденции в тематизма, тоналния план и разработката. /1ч./
	

	
	· Упражнение: анализ на романтична сонатна форма. /1ч./
	

	
	5.4.  Тест: сонатна форма. /1ч./                                                                        
	

	6.
	Рондо-сонатна форма. Общи белези на формата. Приложение.
	1

	7.
	Сонатно-симфоничен цикъл. Драматургия на класическия сонатно-симфоничен цикъл: място и функция на класическите музикални форми в него.
	1

	8.
	Структура, изисквания, оценяване на Тестовете за ДЗИ по Теория на музиката. Решаване на примерни задачи със затворен и отворен отговор.
Оформяне на успех за втори учебен срок. Оформяне на годишен успех.                                  
	6

	
	Общ брой часове годишно:
	58 



IV. ОЧАКВАНИ РЕЗУЛТАТИ
	В резултат на обучението по Музикални форми учениците трябва да придобият следните компетенции и умения: 
· Да разграничават дефинитивно и с разбиране основните категории в анализа, свързани с: форма, съдържание, жанр, език, стил, тематизъм, формообразуване, композиционен план.
· Да разпознават и формулират правилно структурните единици в музиката: видовете построения и видовете периоди, частите на формата.
· Да изразяват ясно, логично, терминологично правилно и по същество знанията и идеите си.
· Да правят връзка между теоретично познание и аналитична дейност.
· Да разбират същността и целите на музикалния анализ и да спазват методологията на аналитичния процес.
· Да имат изградени аналитични навици и умения в обхващането на музикалното произведение чрез съпоставяне на неговите части в драматургическата му цялост и да могат да правят обобщения върху неговите форма и съдържание.
· Да познават възлови произведения за изучаваните класически форми.
· Да се ориентират в стила на епохата чрез белезите на музикалния език, жанровете и спецификата на формите.
· Да познават типовите въпроси и задачи по дисципилината Музикални форми в ДЗИ, да  разбират същността на изпитните задачи, да демонстрират необходимите компетентности за решаването им. 

